ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี
ที่ผ่านมาผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

งบแสดงฐานะทางการเงิน

ณ วันที่ 31 ธันวาคม 2561

[]

งบแสดงฐานะทางการเงิน (ต่อ)

[]ณ วันที่ 31 ธันวาคม 2561

งบแสดงฐานะทางการเงิน (ต่อ)

[]ณ วันที่ 31 ธันวาคม 2561

งบกำไรขาดทุนเบ็ดเสร็จ

[]สำหรับปีสิ้นสุดวันที่ 31 ธันวาคม 2561

งบแสดงการเปลี่ยนแปลงส่วนของผู้ถือหุ้น

สำหรับปีสิ้นสุดวันที่ 31 ธันวาคม 2561

[]

งบกระแสเงินสด

[]สำหรับปีสิ้นสุดวันที่ 31 ธันวาคม 2561

งบกระแสเงินสด (ต่อ)

สำหรับปีสิ้นสุดวันที่ 31 ธันวาคม []2561

อัตราส่วนทางการเงิน

[]ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

14. การวิเคราะห์และคำอธิบายของฝ่ายจัดการ

(1) ภาพรวมของการดำเนินธุรกิจ

บริษัท พรีเมียร์ เทคโนโลยี จำกัด (มหาชน) (“บริษัท”) เป็นบริษัทหนึ่งในกลุ่มบริษัทพรีเมียร์
ซึ่งประกอบธุรกิจหลักทางด้านเทคโนโลยีสารสนเทศแบบครบวงจร (Total Enterprise
Solution and Services Provider) ผ่านการลงทุนในบริษัทย่อยคือ บริษัท ดาต้าโปร
คอมพิวเตอร์ ซิสเต็มส์ จำกัด (“บริษัทย่อย”) และประกอบกิจการให้เช่าอาคารสำนักงาน
“อาคารพรีเมียร์เพลซ”

เทคโนโลยีเข้ามามีบทบาทต่อภาคธุรกิจและมีอิทธิพลต่อการดำเนินธุรกิจเพิ่มมากขึ้นเรื่อยๆ
หากภาคธุรกิจมองเห็นโอกาสและปรับตัวตามการเปลี่ยนแปลงของเทคโนโลยีได้ย่อมทำให้เกิดข้อได้เปรียบทางการแข่งขัน
ในขณะที่ธุรกิจที่ไม่สามารถปรับตัวให้ทันกับเทคโนโลยีได้ก็อาจทำให้สูญเสียความสามารถในการแข่งขัน
ประกอบกับนโยบายของรัฐบาลที่จะพัฒนาประเทศสู่ไทยแลนด์ 4.0
ก็เป็นปัจจัยสำคัญที่ผลักดันให้ผู้ประกอบการในประเทศเพิ่มการลงทุนในอุปกรณ์เทคโนโลยีสารสนเทศ
เพื่อนำมาใช้เพิ่มประสิทธิภาพในการทำงานและเป็นเครื่องมือในการวิเคราะห์ข้อมูลประกอบการตัดสินใจในเรื่องต่างๆ
อันเป็นการสร้างมูลค่าเพิ่มให้ธุรกิจ ซึ่งเทคโนโลยีหลักที่ได้รับความสนใจอย่างมาก คือ Internet
of Things (IoT), Cloud Computing และ Big Data Analysis
นอกจากนี้กลุ่มธุรกิจการเงินและโทรคมนาคมก็ใช้เม็ดเงินจำนวนมากลงทุนด้านสารสนเทศ
เพื่อรองรับเรื่องของ Digital Transformation, Fin Tech, Prompt Pay และ
Mobility

ในระหว่างปี 2561 แม้ว่าสภาวะเศรษฐกิจโดยรวมจะมีการขยายตัวแต่ก็อยู่ในระดับที่ไม่สูงนัก
เนื่องจากมีปัจจัยความเสี่ยงที่ส่งผลกระทบโดยตรงต่อการทำธุรกิจ ทั้งปัจจัยภายในประเทศ ได้แก่
เสถียรภาพทางการเมืองที่ส่งผลกระทบต่อความเชื่อมั่นของนักลงทุนจากต่างประเทศ
และปัจจัยจากภายนอกประเทศ ได้แก่ ความผันผวนของอัตราแลกเปลี่ยน
นโยบายปฏิรูประบบภาษีของประเทศสหรัฐอเมริกาที่ก่อให้เกิดสงครามทางการค้าระหว่างประเทศสหรัฐอเมริกากับประเทศจีน
เป็นต้น ล้วนแต่ส่งกระทบต่อการขยายตัวของธุรกิจต่างๆ ในประเทศไทย
ประกอบกับในปีนี้ทางภาครัฐไม่มีมาตรการลดหย่อนภาษีด้านการลงทุนเหมือนปีก่อน
ทำให้ทั้งปีบริษัทมีรายได้รวม 2,718.4 ล้านบาท ลดลงจากปีก่อน 436.4 ล้านบาท
หรือลดลงในอัตราร้อยละ 13.8 เนื่องจากรายได้จากการขายลดลง 493.1 ล้านบาท
จากงานโครงการขนาดใหญ่ ในขณะที่รายได้จากการให้บริการเพิ่มขึ้น 67.8 ล้านบาท

นับตั้งแต่ปลายปี 2554
ที่บริษัทมีการลงทุนในอาคารพรีเมียร์เพลซเพื่อนำมาใช้เป็นสำนักงานและใช้ในการประกอบการกิจการให้บริการเป็นศูนย์สำรองข้อมูลลูกค้าของบริษัทย่อยและนำพื้นที่บางส่วนให้บุคคลอื่นเช่า
จนถึงปี 2561 บริษัทได้ทำการปรับปรุงอาคารพรีเมียร์เพลซทั้งภายในและภายนอกอย่างต่อเนื่อง
เช่น การปรับปรุงระบบดับเพลิงในอาคาร (Sprinkle) ทางหนีไฟแบบระบบอัดอากาศ
การติดตั้งระบบกล้องวงจรปิดและระบบ Fire Alarm เพื่อเพิ่มความปลอดภัยให้กับผู้เช่า
การปรับปรุงระบบบำบัดน้ำเสีย ระบบสุขาภิบาลและระบบไฟฟ้า ระบบปรับอากาศ
การติดฟิล์มรอบอาคารมากขึ้นเพื่อลดการใช้พลังงานและรักษาสิ่งแวดล้อม
การทำทางลาดสำหรับรถเข็นคนพิการ ภูมิสถาปัตถ์ภายนอกอาคาร ลานจอดรถ
การปรับปรุงระบบปรับอากาศ เป็นต้น ในระหว่างปี 2561
จำนวนเงินรวมทั้งสิ้นที่บริษัทใช้ในการปรับปรุงอาคารพรีเมียร์เพลซรวมเท่ากับ 16.5 ล้านบาท
ปัจจุบันอัตราการเช่าพื้นที่ทั้งสิ้นในอาคารพรีเมียร์เพลซเท่ากับร้อยละ 86 ของพื้นที่เช่าทั้งหมด
แบ่งเป็นการเช่าของบริษัทย่อยร้อยละ 46 และการเช่าโดยบริษัทอื่นร้อยละ 53

(2) ผลการดำเนินงาน

ผลการดำเนินงานสำหรับงวดปีสิ้นสุดวันที่ 31 ธันวาคม 2561 ของบริษัทมีกำไรสุทธิ 190.5
ล้านบาท ในงวดผลการดำเนินงานของอาคารพรีเมียร์เพลซมีกำไร 14.0 ล้านบาท
รายได้จากเงินปันผลรับ 195.0 ล้านบาท และค่าใช้จ่ายในการบริหารมีจำนวน 18.5 ล้านบาท

ส่วนผลการดำเนินงานของบริษัทและบริษัทย่อยมีกำไรสุทธิ 157.8 ล้านบาท
ลดลงจากงวดเดียวกันของปีก่อน 35.4 ล้านบาท
ซึ่งมาจากรายได้จากการขายสินค้าและบริการที่ลดลง กำไรต่อหุ้นสำหรับปีเท่ากับ 0.56 บาทต่อหุ้น
ลดลงจากปีก่อน 0.12 บาทต่อหุ้น ซึ่งมาจากรายการเปลี่ยนแปลงที่สำคัญ ดังนี้

1.  รายได้และต้นทุนของส่วนงานจำหน่ายคอมพิวเตอร์และงานบริการเกี่ยวกับระบบงานคอมพิวเตอร์

  หน่วย : ล้านบาท

[]

รายได้จากการขายสำหรับปี 2561 มีจำนวน 1,639.1 ล้านบาท ลดลงจากปีก่อน 493.1
ล้านบาทหรือลดลงในอัตราร้อยละ 23.1
เป็นรายได้จากการขายสินค้ากลุ่มผลิตภัณฑ์ฮาร์ดแวร์และซอฟแวร์ที่ลดลงเนื่องจากงานโครงการขนาดใหญ่
และการลดลงของรายได้จากสินค้าผลิตภัณฑ์มัลติมีเดีย (Multimedia Products)
ที่ตลาดมีการแข่งขันด้านราคารุนแรงมากขึ้น

รายได้จากการบริการปี 2561 เท่ากับ 1,003.1 ล้านบาท เพิ่มขึ้นจากปีก่อน 67.8
ล้านบาทหรือเพิ่มขึ้นร้อยละ 7.2 โดยมีรายได้ค่าบริการประเภท Non Recurring เพิ่มขึ้น 18.1
ล้านบาท และรายได้ค่าบริการประเภท Recurring เพิ่มขึ้น 49.7 ล้านบาท
ซึ่งส่วนใหญ่มาจากรายได้จากงานสัญญาบริการบำรุงรักษา (Maintenance Service
Agreement) ซึ่งเป็นรายได้ต่อเนื่องจากสินค้าและบริการที่ทางบริษัทฯ ได้ขายให้แก่ลูกค้าเพิ่มขึ้น

อัตราส่วนกำไรขั้นต้นรวมอยู่ที่ร้อยละ 28.8 เพิ่มขึ้นจากปีก่อนในอัตราร้อยละ 3.7
จากอัตรากำไรขั้นต้นจากการขายสินค้าอยู่ที่ร้อยละ 21.7 เพิ่มขึ้นจากปีก่อนในอัตราร้อยละ 3.6
ส่วนอัตรากำไรขั้นต้นจากการให้บริการเท่ากับร้อยละ 40.4 ลดลงจากปีก่อนในอัตราร้อยละ 0.5

2.  รายได้และต้นทุน ของส่วนงานให้เช่าพื้นที่และบริการ

  []

บริษัทมีรายได้ค่าเช่าและค่าบริการสำหรับปี 2561 มีจำนวน 50.0 ล้านบาท
(ซึ่งรวมรายได้จากการให้บริษัทย่อยเช่าอาคารสำนักงาน จำนวน 28.5 ล้านบาท)
เพิ่มขึ้นจากปีก่อนจำนวน 1.2 ล้านบาท และมีต้นทุนบริการจำนวน 31.3 ล้านบาทเพิ่มขึ้นจากปีก่อน
3.3 ล้านบาท
เนื่องจากในระหว่างปีมีการปรับปรุงซ่อมแซมอาคารและปรับปรุงพื้นที่สำหรับลูกค้ารายใหม่

3. รายได้อื่น

รายได้อื่นสำหรับปี 2561 เท่ากับ 54.6 ล้านบาท ลดลงจากปีก่อน 13.2
ล้านบาทหรือลดลงในอัตราร้อยละ 19.5
รายการหลักมาจากส่วนลดรับจากผู้ผลิตลดลงตามยอดขายที่ลดลง

4. ค่าใช้จ่ายในการขายและบริหาร

ค่าใช้จ่ายในการขายสำหรับปีจำนวน 227.2 ล้านบาท เพิ่มขึ้นจากปีก่อน 2.6 ล้านบาทหรือร้อยละ
1.2 อัตราส่วนค่าใช้จ่ายในการขายต่อรายได้จากการขายสินค้าและบริการมีอัตราร้อยละ 8.5

ค่าใช้จ่ายในการบริหารมีจำนวน 391.8 ล้านบาท เพิ่มขึ้นจากปีก่อน 23.2 ล้านบาท
หรือเพิ่มขึ้นในอัตราร้อยละ 6.3 โดยมีค่าใช้จ่ายเกี่ยวกับบุคลากรเพิ่มขึ้นจำนวน 20.3 ล้านบาท
จากการปรับอัตราค่าจ้างประจำปีและรายจ่ายผลประโยชน์ระยะยาวของพนักงาน
เนื่องจากปีก่อนมีรายการปรับปรุงต้นทุนบริการในอดีตจากการเปลี่ยนแปลงอายุเกษียณของพนักงานจาก
55 ปี เป็น 60 ปี และค่าใช้จ่ายในการบริหารจัดการและค่าที่ปรึกษาเพิ่มขึ้น 6.8 ล้านบาท
ค่าเสื่อมราคาลดลง 1.4 ล้านบาท และหนี้สงสัยจะสูญลดลง 2.6 ล้านบาท

5. ค่าใช้จ่ายทางการเงิน

ค่าใช้จ่ายทางการเงินสำหรับปี 2561 มีจำนวน 6.1 ล้านบาท ลดลงจากงวดเดียวกันของปีก่อน
7.3 ล้านบาท หรือลดลงในอัตราร้อยละ 54.5
เนื่องจากการลดลงของวงเงินต้นที่เกิดจากการชำระคืนเงินกู้ยืมตามกำหนดในสัญญา

6. ภาษีเงินได้

ภาษีเงินได้สำหรับปี 2561 จำนวน 38.7 ล้านบาท ลดลงจากงวดเดียวกันของปีก่อน 7.3 ล้านบาท
ประกอบด้วยภาษีเงินได้นิติบุคคลตามการคำนวณจำนวน 41.2 ล้านบาท
และรายได้ภาษีเงินได้รอการตัดบัญชีจำนวน 2.5 ล้านบาท

(3) ความสามารถในการบริหารสินทรัพย์

ณ วันที่ 31 ธันวาคม 2561 บริษัทและบริษัทย่อยมีสินทรัพย์รวม จำนวน 1,882.9 ล้านบาท
ลดลงจากปีก่อนจำนวน 191.7 ล้านบาทหรือคิดเป็นร้อยละ 9.2
สินทรัพย์ที่มีสาระสำคัญของบริษัทและบริษัทย่อย ได้แก่ เงินลงทุนชั่วคราว ลูกหนี้การค้าและลูกหนี้อื่น
ต้นทุนค่าบริการจ่ายล่วงหน้า สินค้าคงเหลือและต้นทุนงานระหว่างทำ
อสังหาริมทรัพย์เพื่อการลงทุนและที่ดิน อาคารและอุปกรณ์

อัตราส่วนผลตอบแทนต่อสินทรัพย์อยู่ที่ร้อยละ 7.98 ลดลงจากปีก่อนจำนวน 2.18
อันเนื่องมาจากการการลงทุนปรับปรุงระบบปรับอากาศของบริษัท
และการลงทุนเพิ่มในสินทรัพย์ที่ใช้ในการให้บริการลูกค้าของบริษัทย่อย
มูลค่าสินทรัพย์รวมที่เปลี่ยนแปลงมีรายละเอียดดังนี้

1.  เงินลงทุนชั่วคราว

เงินลงทุนชั่วคราวมีจำนวน 76.8 ล้านบาท
เป็นการลงทุนในหน่วยลงทุนในกองทุนเปิดตราสารหนี้ซึ่งมีผลตอบแทนเฉลี่ยที่อัตราร้อยละ 1.15 ต่อปี
ลดลงจากปีก่อน 201.1 ล้านบาท
เนื่องจากในช่วงปลายปีก่อนบริษัทมีการรับเงินจากลูกหนี้การค้าเป็นจำนวนมากทำให้หลังจากนำเงินไปจ่ายชำระคืนหนี้เงินกู้ยืมระยะสั้นจากสถาบันการเงินแล้ว
บริษัทจึงนำเงินรับมาลงทุนในเงินลงทุนชั่วคราว

2.  ลูกหนี้การค้าและลูกหนี้อื่น

ลูกหนี้การค้าและลูกหนี้อื่นมีจำนวน 637.8 ล้านบาท ลดลงจากปีก่อน 60.3 ล้านบาท
เนื่องจากในช่วงปลายปีก่อนมีการส่งมอบงานขนาดใหญ่หลายโครงการ
อัตราส่วนระยะเวลาเก็ยหนี้โดยเฉลี่ยอยู่ที่ 90 วัน เพิ่มขึ้นจากปีก่อน 19 วัน

[]

3. ต้นทุนค่าบริการจ่ายล่วงหน้า

ต้นทุนค่าบริการจ่ายล่วงหน้ามีจำนวน 167.7 ล้านบาท ลดลงจากปีก่อนจำนวน 30.5 ล้านบาท
จากสัญญาการให้บริการระยะยาวที่ให้บริการแก่ลูกค้าโดยเฉพาะงานบำรุงรักษา (Maintenance
Services Agreement) และทำให้มีการรับเงินรับล่วงหน้าค่าสินค้าและบริการจำนวน 203.4
ล้านบาท ลดลงจากปีก่อน 71.5 ล้านบาท
โดยในทางบัญชีบริษัทจะทะยอยรับรู้เป็นรายได้จากการให้บริการตามเงื่อนไขและระยะเวลาการให้บริการ
และรับรู้ต้นทุนค่าบริการเป็นต้นทุนขายตามเงื่อนไขและระยะเวลาให้บริการเช่นเดียวกัน

4. สินค้าคงเหลือและต้นทุนงานระหว่างทำ

สินค้าคงเหลือและต้นทุนงานระหว่างทำรวมจำนวน 424.7 ล้านบาท เพิ่มขึ้นจากปีก่อน 90.3
ล้านบาท ประกอบด้วยสินค้าสำเร็จรูป 199.7 ล้านบาท สินค้าระหว่างทาง 5.3 ล้านบาท
สินค้าระหว่างติดตั้ง 171.9 ล้านบาท และต้นทุนงานระหว่างทำ 47.8 ล้านบาท
ซึ่งสินค้าและต้นทุนงานระหว่างทำดังกล่าวซื้อมาสำหรับโครงการขนาดใหญ่
ซึ่งอยู่ในระหว่างการดำเนินการติดตั้งโดยบริษัทจะทำการสั่งซื้อจากผู้ค้าเมื่อได้รับคำสั่งซื้อจากลูกค้าแล้วเท่านั้นสำหรับสินค้าที่มีลักษณะเฉพาะโครงการ
กรณีของสินค้าที่ต้องมีไว้เพื่อขาย
บริษัทพยายามบริหารสินค้าคงเหลือให้เหลือน้อยที่สุดแต่ต้องสามารถตอบสนองความต้องการของลูกค้าได้ทันเวลา
เพื่อลดความเสี่ยงที่อาจจะเกิดจากการล้าสมัยของสินค้าประเภทอุปกรณ์เทคโนโลยีสารสนเทศ
ซึ่งมีแนวโน้มที่เปลี่ยนแปลงเร็ว

5. อสังหาริมทรัพย์เพื่อการลงทุนและที่ดิน อาคารและอุปกรณ์

อสังหาริมทรัพย์เพื่อการลงทุนมีจำนวน 157.2 ล้านบาท เพิ่มขึ้นจากปีก่อน 4.3 ล้านบาท
จากการซื้ออุปกรณ์เพิ่มขึ้นจำนวน 9.9 ล้านบาท โอนรายการจากที่ดิน อาคารและอุปกรณ์จำนวน
0.5 ล้านบาท และค่าเสื่อมราคาในงวดมีจำนวน 6.1 ล้าน

บาท

ที่ดิน อาคารและอุปกรณ์ มีจำนวน 232.8 ล้านบาท เพิ่มขึ้นจากปีก่อนจำนวน 62.0 ล้านบาท
จากการลงทุนอุปกรณ์เพิ่มขึ้นจำนวน 105.7 ล้านบาท จำหน่ายระหว่างปี 0.6 ล้านบาท
ค่าเสื่อมราคาในงวดมีจำนวน 42.6 ล้านบาท และโอนรายการไปอสังหาริมทรัพย์เพื่อการลงทุน
0.5 ล้านบาท

(4) สภาพคล่องและแหล่งเงินทุนของบริษัท

ตามโครงสร้างทางการเงินของบริษัท แหล่งที่มาของเงินทุนมาจาก 2 แหล่ง ได้แก่

1. เงินรับจากกิจกรรมดำเนินงาน

เงินรับจากกิจกรรมดำเนินงานมีจำนวน 22.9 ล้านบาท ลดลงจากปีก่อน 234.2 ล้านบาท
สาเหตุหลักมาจากการยอดรายได้จากการขายสินค้าและกำไรจากการดำเนินงานในปี 2561
ที่ลดลงจากปีก่อน
ในขณะที่มีการลงทุนในสินค้าคงเหลือเพื่อโครงการที่อยู่ในระหว่างการดำเนินการติดตั้งเพิ่มขึ้น 88.3
ล้านบาท และเจ้าหนี้การค้าและเจ้าหนี้อื่นลดลง 91.1
ล้านบาทเนื่องจากการจ่ายชำระเจ้าหนี้จากการสั่งซื้อสำหรับโครงการขนาดใหญ่ที่ส่งมอบช่วงปลายปี
2560

2. กระแสเงินสดจากกิตกรรมลงทุน

เงินสดสุทธิจากกิจกรรมลงทุนเพิ่มขึ้น 137.1 ล้านบาท จากการขายเงินลงทุนชั่วคราวจำนวน
201.2 ล้านบาท ซึ่งเป็นการรับเงินจากลูกหนี้การค้าหลายรายเมื่อปลายปี 2560
เพื่อนำมาใช้ในการจ่ายชำระหนี้แก่เจ้าหนี้การค้าที่ถึงกำหนดชำระในระหว่างปี 2561
และมีกระแสเงินสดใช้ไปในการลงทุนในการปรับปรุงอสังหาริมทรัพย์เพื่อการลงทุนจำนวน 10.0
ล้านบาทและซื้ออุปกรณ์เพื่อใช้ในการดำเนินงานจำนวน 56.5 ล้านบาท

ในระหว่างปีบริษัทฯ
ได้มีการนำกระแสเงินสดที่ได้มาจากกิจกรรมดำเนินงานและกิจกรรมลงทุนไปใช้ในการจ่ายชำระหนี้เงินกู้ยืมระยะสั้น
เงินกู้ยืมระยะยาว หนี้สินตามสัญญาเช่าทางการเงินและจ่ายเงินปันผลรวมทั้งสิ้นจำนวน 219.0
ล้านบาท

บริษัทมีการพิจารณาสภาพคล่องและความจำเป็นในการใช้แหล่งเงินทุนอย่างสม่ำเสมอเพื่อบริหารจัดการกระแสเงินสดรับ-จ่าย
ให้เกิดความสมดุล ป้องกันไม่ให้เกิดปัญหาเรื่องสภาพคล่อง
โดยกำหนดระยะเวลาและประเภทของแหล่งเงินทุนให้สอดคล้องกับความต้องการใช้เงิน
และสามารถบริหารต้นทุนทางด้านดอกเบี้ยจ่ายให้อยู่ในระดับที่เหมาะสม

(5) ปัจจัยหรือเหตุการณ์ที่จะมีผลต่อการดำเนินงานในอนาคต

ความก้าวหน้าทางเทคโนโลยีมีการเปลี่ยนแปลงไปอย่างรวดเร็ว ไม่ว่าจะเป็นคลาวด์ คอมพิวติ้ง
บิ๊กดาต้า ไอโอที (IoT : Internet of Things)
ที่มีความเชื่อมโยงกันและมีแนวโน้มที่จะก้าวเข้าสู่โลกดิจิตอล (Digital Era) อย่างแท้จริง
องค์กรต่างๆ
ต้องเร่งศึกษาและทำความเข้าใจเพื่อปรับปรุงและเปลี่ยนแปลงการบริหารงานภายในองค์กรให้สามารถรองรับการเปลี่ยนแปลงของเทคโนโลยีและยังคงความสามารถในการแข่งขันในตลาดได้

จากแนวโน้มการเปลี่ยนแปลงเทคโนโลยีที่มีความสามารถมากขึ้น
ทำให้บริษัทย่อยต้องมีการปรับตัวในการดำเนินธุรกิจให้สอดรับกับการเปลี่ยนแปลงต่างๆ อยู่เสมอ
เช่น การสร้างพันธมิตรกับผู้นำตลาดด้านต่างๆ
อย่างต่อเนื่องเพื่อให้เกิดความหลากหลายในการให้บริการแก่ลูกค้า
การมีศูนย์คอมพิวเตอร์และศูนย์สำรองข้อมูลฉุกเฉิน
ที่รวมถึงสำนักงานสำรองฉุกเฉินซึ่งได้เปิดให้บริการมาตั้งแต่ปี พ.ศ. 2552
และมีการพัฒนาปรับปรุงอย่างต่อเนื่อง
เพื่อให้มีความพร้อมในการให้บริการให้สามารถรองรับข้อมูลขนาดใหญ่ที่มีความปลอดภัยของข้อมูลตามมาตรฐาน
นอกจากนี้
บริษัทยังสร้างคุณภาพของงานบริการให้เกิดความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ซึ่งมีคุณภาพและมาตรฐานเป็นที่ยอมรับในระดับสากล
โดยบุคคลากรมืออาชีพที่ได้รับการอบรมอย่างต่อเนื่องและมีประสบการณ์สูง